பிரதமர் மோடிக்கு இஸ்ரேல் அளித்துள்ள முக்கியத்துவத்தைப் பாகிஸ்தான் கண்கொத்திப் பாம்பாகக் கண்காணித்து வருகிறது. ''இஸ்ரேலுடன் இந்தியா நெருங்கி உறவாடுவது தெற்காசியப் பகுதியில் அமைதிக்குப் பங்கம் விளைவிக்கும். இந்தியா, இஸ்ரேலுடன் நட்பு பாராட்டுகிறது. அதேவேளையில், இஸ்ரேலின் எதிரி நாடானா ஈரானுடனும் நெருங்கிய உறவு வைத்திருக்கிறது. பாகிஸ்தானும் தன் வெளியுறவுக் கொள்கையில் மாற்றம் கொண்டு வர வேண்டும். இந்தியா போல பல நாடுகளுடன் உறவுகளை வலுப்படுத்த நடவடிக்கை மேற்கொள்ள வேண்டும்'' என நிபுணர்கள் பாகிஸ்தானை எச்சரித்துள்ளனர்.